Teemavaliku tingis eeskätt autori kogemus nii sõjatehnika ajaloo kui ka füüsikateaduse alal ning fakt, et antud teema on Eestis seni suhteliselt vähe käsitlust leidnud. Lisaks avanes autoril 2002.  aasta suvel meeldiv võimalus Otepää Lions klubi toetusel ehitada raskusjõul töötava heitemasina ehk blide täissuuruses rekonstruktsioon ja sooritada sellega heiteid. Nimetatud masin oli autori jaoks praktiline õppevahend blide "hingeelu" tundmaõppimiseks ja teatud vilumusegi saavutamiseks vastukaalu-heitemasinaga opereerimisel. Sellest lähemalt juba blide rekonstruktsioone käsitlevas peatükis.